Pavol Šajgalík

Prof. RNDr. Pavol Šajgalík, DrSc. (*  30. jún 1955, Bratislava) je slovenský materiálový vedec. Od 15. januára 2015 predseda Slovenskej akadémie vied, znovu zvolený na funkčné obdobie 20212025. 3. júna 2021 ho prezidentka Zuzana Čaputová vymenovala do funkcie po tretíkrát.

V rokoch 20132015 pôsobil ako podpredseda SAV pre ekonomiku.

Životopis 
Pavol Šajgalík získal vysokoškolské vzdelanie v odbore experimentálna fyzika na Prírodovedeckej fakulte UK v Bratislave. Štúdium ukončil v roku 1979. Odvtedy pôsobí na Ústave anorganickej chémie SAV. Titul RNDr. získal v roku 1981 na svojej alma mater, CSc. v roku 1987 na Fyzikálnom ústave SAV, DrSc. v roku 1996 na Ústave anorganickej chémie SAV, doc. v roku 1998 na Hutníckej fakulte TU v Košiciach a titul profesor na Trenčianskej univerzite Alexandra Dubčeka v Trenčíne. Od roku 1999 do roku 2013 pôsobil ako riaditeľ Ústavu anorganickej chémie SAV.

Jeho oblasť výskumu je: materiálový výskum, konštrukčná keramika, keramické nano-kompozity, fázová transformácia a mikroštruktúra. Naďalej vedecky pôsobí na oddelení keramiky na Ústave anorganickej chémie.

Referencie

Iné projekty

Externé odkazy 
 Nový šéf SAV: Konšpirátorov dôkaz nepresvedčí, je to viera – rozhovor v Denníku N

Osobnosti z Bratislavy
Absolventi Prírodovedeckej fakulty Univerzity Komenského
Slovenskí vedci
Slovenskí univerzitní profesori
Pracovníci Slovenskej akadémie vied
Riaditelia ústavov Slovenskej akadémie vied
Držitelia Radu Ľudovíta Štúra III. triedy
Vedci roka Slovenskej republiky
Predsedovia Slovenskej akadémie vied
Riadni členovia Učenej spoločnosti Slovenska‎